pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รอง นรม. และ รมว.กห. สั่งตั้งคณะทำงานติดตามแก้ปัญหาวิกฤตจราจร จากการก่อสร้างรถไฟฟ้า จี้ กทม. ตำรวจ และกรมการขนส่งทางบก ลงมาช่วยดูแลความเดือดร้อนประชาชนจริงจัง
วันพุธที่ 8 สิงหาคม 2561
รอง นรม. และ รมว.กห. สั่งตั้งคณะทํางานติดตามแก้ปัญหาวิกฤตจราจร จากการก่อสร้างรถไฟฟ้า จี้ กทม. ตํารวจ และกรมการขนส่งทางบก ลงมาช่วยดูแลความเดือดร้อนประชาชนจริงจัง
พล.ท. คงชีพ ตันตระวาณิชย์ โฆษก กห. เปิดเผยว่า จากปัญหาวิกฤติการจราจรใน กทม. ที่สะสมต่อเนื่อง หลังจากวางแนวกั้นถนนการก่อสร้างรถไฟฟ้าสายสีเหลือง (ถนนลาดพร้าว) มีผลให้การเดินรถในถนนลาดพร้าวขาออก เคลื่อนตัวได้ช้าสะสมต่อเนื่อง
กระทบเชื่อมโยงถึง ถนนวิภาวดีรังสิต ถนนพหลโยธิน ถนนพระรามเก้า ต่อเนื่องถึงถนนอื่นๆ ส่งผลให้ประชาชนได้รับความเดือดร้อนกันทั่วที่ผ่านมา
พล.อ. ประวิตร วงษ์สุวรรณ รอง นรม. และ รมว.กห. ได้มีคําสั่งตั้งคณะทํางานติดตามผล การบูรณาการขับเคลื่อนแก้ปัญหาการจราจร โดยมีคณะทํางานจากสํานักงานตํารวจแห่งชาติเป็นหน่วยงานหลัก ร่วมกับ กทม. และส่วนราชการที่เกี่ยวข้อง เพื่อเร่งสํารวจ ติดตามและแก้ปัญหาระดับพื้นที่เป็นการเร่งด่วน พร้อมทั้งดําเนินการ สํารวจความเชื่อมโยงและกําหนดแนวทางบริหารจัดการ การจราจรในกรุงเทพมหานครและปริมณฑล ต่อเนื่องกันไป
โดย รอง นรม. และ รมว.กห. ได้กําชับเป็นนโยบาย ให้มีการอํานวยความสะดวก เส้นทางที่มีการเชื่อมโยงในพื้นที่ดังกล่าวเพื่อการระบายรถ และขอให้มีการปรับและควบคุมไฟจราจรให้เหมาะสม เพื่อเฉลี่ยรถในเส้นทางต่างๆ ไม่ให้ติดค้างสะสมยาวนาน โดยต้องมีเจ้าหน้าที่ตํารวจ อํานวยความสะดวกและควบคุมตลอดเวลาโดยเฉพาะชั่วโมงเร่งด่วน พร้อมทั้ง มอบหมายให้ กทม.เตรียมความพร้อมระบบระบายน้ําและประสานกับผู้รับเหมาออกแบบและบริษัทที่ก่อสร้าง หารือทางออกร่วมกันอย่างต่อเนื่องให้การก่อสร้างกระทบกับการจราจรน้อยที่สุด โดยเฉพาะการปรับแนวกั้นถนนให้มีพื้นผิวการจราจรให้ได้มากที่สุด และขอความร่วมมือปรับผิวจราจรระหว่างก่อสร้าง ที่ชํารุด ไม่ราบเรียบในทุกเส้นทางควบคู่กันไป เพื่อมิให้รถต้องชะลอตัวและเกิดอุบัติเหตุบ่อยดังที่เป็นอยู่
พร้อมกันนี้ ขอให้สํานักงานตํารวจแห่งชาติ ประสานกรมการขนส่งทางบก ให้ความสําคัญในการกวดขันวินัยจราจร และกําหนดมาตรการเข้มกับกลุ่มที่ละเลยกฎหมาย โดยเฉพาะ กลุ่มรถสาธารณะ ประเภทรถโดยสารร่วมและรถแท๊กซี่ ที่มีพฤติกรรมขับแซงปาดหน้าและจอดกีดขวางการจราจร ตามข้อมูลที่ประชาชนจํานวนมากแจ้ง ทั้งนี้ ให้คณะทํางานดังกล่าว มีการประเมินผลทุกสัปดาห์และปรับแผนการปฏิบัติให้สามารถบริหารจัดการจราจรได้อย่างมีประสิทธิภาพเป็นรูปธรรมต่อเนื่องกันไป
รัฐบาลไทย-ข่าวทำเนียบรัฐบาล-สธ. เลื่อนรณรงค์ฉีดวัคซีนไข้หวัดใหญ่ขึ้นจากสถานการณ์โควิด 19
วันศุกร์ที่ 8 พฤษภาคม 2563
สธ. เลื่อนรณรงค์ฉีดวัคซีนไข้หวัดใหญ่ขึ้นจากสถานการณ์โควิด 19
กระทรวงสาธารณสุข เลื่อนการรณรงค์ฉีดวัคซีนป้องกันโรคไข้หวัดใหญ่เร็วขึ้น เริ่มแล้ววันนี้จนถึง 31 สิงหาคม 2563 ให้ประชาชน 7 กลุ่มเสี่ยง รวม 4.11 ล้านโด๊ส พร้อมให้บุคลากรทางการแพทย์อีก 4.1 แสนโด๊ส  ลดการป่วย ลดความรุนแรง ลดการเสียชีวิตจากไข้หวัดใหญ่
กระทรวงสาธารณสุข เลื่อนการรณรงค์ฉีดวัคซีนป้องกันโรคไข้หวัดใหญ่เร็วขึ้น เริ่มแล้ววันนี้จนถึง 31 สิงหาคม 2563 ให้ประชาชน 7 กลุ่มเสี่ยง รวม 4.11 ล้านโด๊ส พร้อมให้บุคลากรทางการแพทย์อีก 4.1 แสนโด๊ส ลดการป่วย ลดความรุนแรง ลดการเสียชีวิตจากไข้หวัดใหญ่ ในช่วงสถานการณ์โควิด 19
วันนี้ (8 พฤษภาคม 2563) ที่คณะแพทยศาสตร์โรงพยาบาลรามาธิบดี กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีมอบวัคซีนป้องกันโรคไข้หวัดใหญ่ชนิด 4 สายพันธุ์สําหรับบุคลากรการแพทย์ โรงพยาบาลรามาธิบดี จํานวน 5,000 โด๊ส และให้สัมภาษณ์ว่า ปีนี้ เป็นปีแรกที่กระทรวงสาธารณสุขจัดหาวัคซีนป้องกันไข้หวัดใหญ่ชนิด 4 สายพันธุ์ ให้กับประชาชนกลุ่มเสี่ยง จํานวน 4.11 ล้านโด๊ส บุคลากรทางการแพทย์ จํานวน 4.1 แสนโด๊ส และเลื่อนการรณรงค์ให้เร็วขึ้นเป็นวันที่ 1 พฤษภาคมจนถึง 31 สิงหาคม 2563 จากเดิมที่จะเริ่มฉีดวัคซีนในเดือนมิถุนายน เพื่อสร้างเสริมภูมิคุ้มกันโรคทันต่อสถานการณ์โรคโควิด 19 ซึ่งเป็นโรคที่มีอาการป่วยคล้ายไข้หวัดใหญ่ ลดการป่วย ลดความรุนแรง ลดการเสียชีวิตจากไข้หวัดใหญ่
“กลุ่มบุคลากรทางการแพทย์ เป็นกลุ่มที่มีความสําคัญในการดูแลสุขภาพประชาชนและมีความเสี่ยงที่จะติดเชื้อไข้หวัดใหญ่ในขณะปฏิบัติงานได้ทุกสายพันธุ์ หากบุคลากรเจ็บป่วยจะเกิดผลกระทบกับการให้บริการ โดยเฉพาะอย่างยิ่งในสถานการณ์ที่อาจมีการระบาดของโรค COVID-19 เนื่องจากตลอด 3 เดือนที่ผ่านมา ทุกคนได้ร่วมกันทํางานอย่างหนัก ห้องปฏิบัติการตรวจตัวอย่างจากผู้ป่วยนับหมื่นๆ ราย ส่งผลให้ผู้ป่วยได้รับการวินิจฉัยและรักษาพยาบาลอย่างดี” นายอนุทินกล่าว
นอกจากนี้ กระทรวงสาธารณสุข ได้ร่วมกับสํานักงานหลักประกันสุขภาพแห่งชาติ (สปสช.) รณรงค์ฉีดวัคซีนป้องกันโรคไข้หวัดใหญ่ 4.11 ล้านโด๊ส ให้กับประชาชน 7 กลุ่มเสี่ยง ได้แก่ หญิงตั้งครรภ์อายุครรภ์ 4 เดือนขึ้นไป, เด็กอายุ 6 เดือนถึง 2 ปี, ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน), บุคคลอายุ 65 ปีขึ้นไป, ผู้พิการทางสมองที่ช่วยเหลือตัวเองไม่ได้, โรคธาลัสซีเมียและผู้ติดเชื้อ HIV ที่มีอาการ และผู้ที่เป็นโรคอ้วน
****************************** 8 พฤษภาคม 2563
รัฐบาลไทย-ข่าวทำเนียบรัฐบาล-มท.1ย้ำชัดมหาดไทยต้องมุ่งพัฒนาเศรษฐกิจฐานราก สร้างโอกาส เพิ่มรายได้  ลดความเหลื่อมล้ำให้ปชช. –บทบาทพัฒนากรต้องพัฒนาชุมชนในทุกด้าน
วันศุกร์ที่ 16 สิงหาคม 2562
มท.1ย้ําชัดมหาดไทยต้องมุ่งพัฒนาเศรษฐกิจฐานราก สร้างโอกาส เพิ่มรายได้  ลดความเหลื่อมล้ําให้ปชช. –บทบาทพัฒนากรต้องพัฒนาชุมชนในทุกด้าน
มท.1ย้ําชัดมหาดไทยต้องมุ่งพัฒนาเศรษฐกิจฐานราก สร้างโอกาส เพิ่มรายได้ ลดความเหลื่อมล้ําให้ปชช. –บทบาทพัฒนากรต้องพัฒนาชุมชนในทุกด้าน
วันนี้ (16 ส.ค. 62) เวลา 13.00 น. ที่ห้องแกรนด์ไดมอนด์บอลรูม อาคารอิมแพ็คฟอรัม ศูนย์แสดงสินค้าและการประชุมอิมแพ็ค เมืองทองธานี อ.ปากเกร็ด จ.นนทบุรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบนโยบายและบรรยายพิเศษ เรื่อง “กระทรวงมหาดไทยกับการพัฒนาเศรษฐกิจฐานราก” โดยมีผู้บริหารระดับสูงของกระทรวงมหาดไทย ผู้บริหารกรมการพัฒนาชุมชน พัฒนาการจังหวัด พัฒนาการอําเภอ และเจ้าหน้าที่ที่เกี่ยวข้อง ร่วมรับฟังกว่า 1,000 คน
พลเอก อนุพงษ์ เผ่าจินดา กล่าวว่า กระทรวงมหาดไทยเป็นกลไกของรัฐบาล เนื่องจากมีโครงสร้างในระดับพื้นที่ ตั้งแต่ท้องถิ่น ท้องที่ และส่วนภูมิภาค ได้แก่ จังหวัด อําเภอ ดังนั้น ทุกกระทรวงที่จะดําเนินนโยบายในระดับพื้นที่จะต้องผ่านโครงสร้างของกระทรวงมหาดไทยแทบทั้งสิ้น ดังนั้น บทบาทของพัฒนากรจังหวัด อําเภอจะต้องพัฒนาชุมชนในทุกด้าน ทั้งด้านเศรษฐกิจ สังคม ความมั่นคง ฯลฯ จึงถือว่านักพัฒนากรคือ มือไม้ของรัฐบาลในส่วนภูมิภาค
พลเอก อนุพงษ์ เผ่าจินดา กล่าวต่อว่า รัฐบาลได้กําหนดให้มียุทธศาสตร์ชาติ 20 ปี ซึ่งในด้านเศรษฐกิจฐานรากนั้นได้น้อมนําหลักปรัชญาของเศรษฐกิจพอเพียงของในหลวง รัชกาลที่ 9 และหลักประชารัฐคือ การมีส่วนร่วมของรัฐ เอกชน และประชาชน เป็นรากฐานในการกําหนดนโยบายด้านเศรษฐกิจ โดยมีเป้าหมายเพื่อพัฒนาประเทศไปสู่ความมั่นคง มั่งคั่ง ยั่งยืน
ดังนั้น นโยบายการขับเคลื่อนการพัฒนาเศรษฐกิจฐานรากของกรมการพัฒนาชุมชน ต้องทําทั้งในส่วนของอํานาจหน้าที่ของกรมการพัฒนาชุมชน และช่วยสนับสนุนงานของรัฐบาลและกระทรวงอื่นๆ ที่ลงไปในพื้นที่ด้วย เช่น การพัฒนาหมู่บ้านเศรษฐกิจพอเพียง การพัฒนารูปแบบผลิตภัณฑ์ OTOP และช่องทางจําหน่าย การขับเคลื่อนหมู่บ้านชุมชนเพื่อการท่องเที่ยว การพัฒนาตลาดประชารัฐให้เป็นตลาดที่สะอาดและปลอดภัย ผ่านการขับเคลื่อนโครงการหนึ่งตําบลหนึ่งผลิตภัณฑ์ (OTOP) โครงการชุมชนท่องเที่ยว OTOP นวัตวิถี โครงการตลาดประชารัฐ และการขับเคลื่อนภาคประชารัฐ (SE) หรือนโยบายของรัฐบาล เช่น การให้ความช่วยเหลือประชาชนผู้มีรายได้น้อยผ่านบัตรสวัสดิการแห่งรัฐ การจัดการกองทุนต่าง ๆ ในพื้นที่ให้ประชาชนได้เข้าถึงอย่างเท่าเทียม เป็นธรรม และยั่งยืน การป้องกันและแก้ไขยาเสพติด เป็นต้น
ท้ายสุด พลเอก อนุพงษ์ เผ่าจินดา เน้นย้ําว่า ทิศทางการพัฒนาเศรษฐกิจฐานรากของกระทรวงมหาดไทย คือ ต้องสร้างโอกาส สร้างความเสมอภาค ลดความเหลื่อมล้ําทางสังคม กระจายรายได้ และกระตุ้นเศรษฐกิจฐานราก ตรงตามความต้องการของประชาชนและสภาพปัญหาของพื้นที่ เพื่อให้ประชาชนมีคุณภาพชีวิตที่ดี และมีความสุขอย่างยั่งยืน
รัฐบาลไทย-ข่าวทำเนียบรัฐบาล-ขั้นตอนการยืนยันตัวตนผ่านแอปพลิเคชั่น “เป๋าตัง” หลังจากได้รับ SMS เพื่อร่วมโครงการ “เราเที่ยวด้วยกัน” มีวิธีการอย่างไร ??
วันเสาร์ที่ 25 กรกฎาคม 2563
ขั้นตอนการยืนยันตัวตนผ่านแอปพลิเคชั่น “เป๋าตัง” หลังจากได้รับ SMS เพื่อร่วมโครงการ “เราเที่ยวด้วยกัน” มีวิธีการอย่างไร ??
ขั้นตอนการยืนยันตัวตนผ่านแอปพลิเคชั่น “เป๋าตัง”
Q : ขั้นตอนการยืนยันตัวตนผ่านแอปพลิเคชั่น “เป๋าตัง” หลังจากได้รับ SMS เพื่อร่วมโครงการ “เราเที่ยวด้วยกัน” มีวิธีการอย่างไร ??
A : 1. Download แอปพลิเคชั่น "เป๋าตัง" (กรณีที่ยังไม่เคยมี)
2. เลือก G-Wallet เพื่อยืนยันตัวตน
2.1 กรณีลงทะเบียนแล้ว - เลือกเข้าใช้งาน G-Wallet เพื่อยืนยันตัวตน
2.2 กรณียังไม่ได้ลงทะเบียน - เลือกลงทะเบียน G-Wallet
3. ยอมรับข้อตกลงการให้ข้อมูลและยินยอมให้ใช้ข้อมูลส่วนบุคคล
4. ยืนยันด้วยบัตรประชาชน
5. ทําการสแกนบัตรประชาชน
6. ยืนยันรหัส OTP จากเบอร์มือถือที่ผูก “เป๋าตัง”
7. สแกนใบหน้า
รัฐบาลไทย-ข่าวทำเนียบรัฐบาล-ไทยยังคงสถานะ 'เทียร์ 2 ' ในรายงานสถานการณ์ค้ามนุษย์ปี 2563
วันพฤหัสบดีที่ 9 กรกฎาคม 2563
ไทยยังคงสถานะ 'เทียร์ 2 ' ในรายงานสถานการณ์ค้ามนุษย์ปี 2563
วันพฤหัสบดีที่ 9 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
กระทรวงต่างประเทศสหรัฐอเมริกา เผยแพร่รายงานการค้ามนุษย์ ประจําปี 2563 หรือ TIP Report 2020 จัดระดับประเทศต่าง ๆ ทั่วโลก รวม 187 ประเทศ โดยประเทศไทยยังคงอยู่ในระดับ 2 (Tier 2) ที่มีความพยายามปรับปรุงแก้ไขปัญหาการค้ามนุษย์อย่างมีนัยสําคัญ ต่อเนื่องเป็นปีที่ 3 เสะท้อนให้เห็นถึงความมุ่งมั่นของรัฐบาลในการป้องกันและแก้ไขปัญหาการค้ามนุษย์ทุกรูปแบบ จนเกิดผลสําเร็จอย่างเป็นรูปธรรมและดําเนินการอย่างจริงจังต่อไป เช่น การดําเนินคดีและบังคับใช้กฎหมายป้องกันและปราบปรามการค้ามนุษย์อย่างเคร่งครัด /การคุ้มครองช่วยเหลือผู้เสียหายจากการค้ามนุษย์และการบังคับใช้แรงงานหรือบริการ เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รพ.สมุทรปราการเปิดตึก ผู้ป่วยใน 9 ชั้น ลดความแออัดผู้มารับบริการ
วันอาทิตย์ที่ 17 กันยายน 2560
รพ.สมุทรปราการเปิดตึก ผู้ป่วยใน 9 ชั้น ลดความแออัดผู้มารับบริการ
กระทรวงสาธารณสุข ลดความแออัดผู้มารับบริการในโรงพยาบาลขนาดใหญ่ เร่งพัฒนาระบบบริการ เพิ่มประสิทธิภาพรองรับการเปลี่ยนแปลงด้านเศรษฐกิจ และจังหวัดสมุทรปราการนครแห่งอนาคต
กระทรวงสาธารณสุข ลดความแออัดผู้มารับบริการในโรงพยาบาลขนาดใหญ่ เร่งพัฒนาระบบบริการ เพิ่มประสิทธิภาพรองรับการเปลี่ยนแปลงด้านเศรษฐกิจ และจังหวัดสมุทรปราการนครแห่งอนาคต
วันนี้ (17 กันยายน 2560 ) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังเป็นประธานเปิดอาคารผู้ป่วยใน 9 ชั้น และทอดผ้าป่าสามัคคี โรงพยาบาลสมุทรปราการ ว่า โรงพยาบาลสมุทรปราการเป็นโรงพยาบาลศูนย์ขนาด 530 เตียง ผู้มารับบริการเพิ่มขึ้นจํานวนมาก มีผู้มารับบริการที่แผนกผู้ป่วยนอก เฉลี่ยวันละ2,405คน อัตราการครองเตียงมากถึงร้อยละ124มีเจ้าหน้าที่ให้บริการทั้งหมด จํานวน1,441คน จึงนับเป็นภาระงานที่หนักสําหรับเจ้าหน้าที่ของโรงพยาบาลสมุทรปราการที่ต้องให้บริการรักษาพยาบาลประชาชนที่มารับบริการจํานวนมาก จึงต้องเร่งเพิ่มศักยภาพของโรงพยาบาลเพื่อเตรียมรองรับ จังหวัดสมุทรปราการนครแห่งอนาคต (City of Great Potential) ซึ่งจะเป็นเมืองอุตสาหกรรมที่เป็นฐานการผลิตของประเทศ เป็นจังหวัดที่มีการเจริญเติบโตและมีประชาชนอาศัยอยู่อย่างหนาแน่น จึงได้เพิ่มการก่อสร้างอาคารผู้ป่วยใน9ชั้น ซึ่งได้รับงบประมาณจากกระทรวงสาธารณสุข จํานวน343,888,000บาท สามารถให้บริการประชาชนได้เพิ่มมากขึ้น จะช่วยลดความแออัดที่แผนกผู้ป่วยนอก และลดภาระผู้ป่วยใน ที่ล้นเตียงลงได้
ทั้งนี้ อาคารผู้ป่วยใน9ชั้น ประกอบไปด้วย ชั้นล่างห้องงานระบบงานวิศวกรรมและจอดรถยนต์31คัน ชั้นที่1ห้องงานชันสูตร ห้องตรวจผู้ป่วยนอกอายุรกรรม ห้องจ่ายยาและห้องเก็บเงิน ชั้นที่2ห้องตรวจผู้ป่วยนอกกุมารเวชกรรม หูคอจมูก คลินิกอ่อนหวาน แผนกแพทย์แผนไทย และห้องตรวจหัวใจ(Echocardiogram) ชั้นที่3กลุ่มงานพยาธิวิทยา งานวางแผนครอบครัว ห้องตรวจผู้ป่วย ห้องให้คําปรึกษาชั้นที่4-6หอผู้ป่วยสามัญ ชั้นละ60 เตียง รวม180 เตียง ชั้นที่7หอผู้ป่วยพิเศษ24ห้อง ชั้นที่8 ห้องส่งเสริมสุขภาพและห้องสํานักงาน ชั้นที่9 ห้องประชุมขนาด360 คน
********************************** 17 กันยายน 2560
รัฐบาลไทย-ข่าวทำเนียบรัฐบาล-กรุงไทยยกระดับความปลอดภัยนำเทคโนโลยีติดตั้งเครื่องตรวจสอบบัตรประชาชนทั่วประเทศ
วันอังคารที่ 15 มกราคม 2562
กรุงไทยยกระดับความปลอดภัยนําเทคโนโลยีติดตั้งเครื่องตรวจสอบบัตรประชาชนทั่วประเทศ
ธนาคารกรุงไทยขอให้ลูกค้ามั่นใจในระบบงาน การให้บริการและระบบตรวจสอบที่มุ่งเน้นความโปร่งใส ทยอยติดตั้งเครื่องตรวจสอบบัตรประจําตัวประชาชนอิเล็กทรอนิกส์หน้าเคาน์เตอร์สาขาปูพรม
ธนาคารกรุงไทยขอให้ลูกค้ามั่นใจในระบบงาน การให้บริการและระบบตรวจสอบที่มุ่งเน้นความโปร่งใส ทยอยติดตั้งเครื่องตรวจสอบบัตรประจําตัวประชาชนอิเล็กทรอนิกส์หน้าเคาน์เตอร์สาขาปูพรมทั่วกรุงเทพฯ 100% แล้วและคาดสัปดาห์หน้าพร้อมให้บริการครบทุกสาขาทั่วประเทศ รวมทั้งเตรียมนําระบบสแกนใบหน้ามาใช้ เพิ่มจากการติดตั้งกล้อง CCTV เดิม เพื่อยกระดับความปลอดภัยในการทําธุรกรรมการเงินและการบริการให้เป็นมาตรฐานเดียวกันทุกสาขา ส่วนพนักงานสาขาปายที่ทุจริต ถูกไล่ออกและธนาคารได้ร้องทุกข์กล่าวโทษแล้ว สําหรับกรณีสาขาห้วยยอด เป็นเรื่องภายในครอบครัว ซึ่งธนาคารได้ดําเนินการปรับบัญชีให้ลูกค้าเรียบร้อยแล้ว
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยถึงกรณีสาขาปาย ซึ่งลูกค้าร้องเรียนเรื่องเงินในบัญชีหายว่า ธนาคารได้ส่งเจ้าหน้าที่ลงพื้นที่ทําการตรวจสอบตั้งแต่เดือนมิถุนายน 2561 และได้ต่อยอดขยายผลจากหลักฐานพบว่าพนักงานรายนี้ทุจริตกับลูกค้าจํานวน 10 ราย รวมทั้งสิ้น 11 บัญชี 30 รายการ ยอดเงินประมาณ 5 ล้านบาท โดยธนาคารได้ทยอยปรับรายการสําหรับยอดเงินต้นและดอกเบี้ยในบัญชีของลูกค้า ตั้งแต่เดือนธันาคม 2561 ครบถ้วนทุกบัญชีเมื่อวันที่ 8 มกราคมที่ผ่านมา และธนาคารได้ไล่พนักงานรายดังกล่าวออกและร้องทุกข์กล่าวโทษในข้อหาปฏิบัติหน้าที่โดยทุจริต แสวงหาประโยชน์อันมิควรได้โดยชอบด้วยกฎหมาย เพื่อประโยชน์ของตนเองและผู้อื่น ปลอมแปลงเอกสาร ลักทรัพย์อันเป็นของนายจ้าง ว่าด้วยความผิดของพนักงานในองค์กรหรือหน่วยงานของรัฐ และเพื่อยกระดับการควบคุมภายในของธนาคาร ในเบื้องต้นธนาคารได้ย้ายผู้จัดการสาขาและผู้จัดการสํานักงานเขตออกจากพื้นที่ ไปประจําสํานักงานภาคแล้ว
สําหรับกรณีที่สาขาห้วยยอด จังหวัดตรัง เป็นเรื่องภายในครอบครัว ซึ่งลูกค้าถูกหลานสาวนําสมุดบัญชีเงินฝากของตนเองไปเบิกเงินที่ธนาคารโดยใช้เอกสารปลอมประกอบ และลูกค้าได้แจ้งความดําเนินคดีอาญากับหลานสาวของตนเองแล้วเมื่อเช้าวันนี้ (15 มกราคม 2562) และธนาคารได้ดําเนินการเพื่อปรับรายการบัญชีลูกค้าให้ถูกต้องเรียบร้อยแล้ว
นายผยง ศรีวณิช ยังได้กล่าวต่อไปว่า ธนาคารยืนยันว่ามีระบบการตรวจสอบภายในที่ดี โดยที่ผ่านมาสามารถตรวจพบความผิดปกติ แต่ยอมรับว่ามีกระบวนการตรวจสอบ Post Audit ที่ยังเป็น Manual อยู่บ้าง ซึ่งต้องใช้เวลา ทําให้ยังไม่ตอบโจทย์และทันต่อเหตุการณ์ ที่ผ่านมาธนาคารได้พัฒนาระบบการตรวจสอบอย่างต่อเนื่อง และ ได้ยกระดับความปลอดภัยและการให้บริการ ธนาคารจึงได้นําเทคโนโลยีที่สามารถรับมือกับอาชญากรรมยุคใหม่ โดยได้ทยอยติดตั้งเครื่องตรวจสอบบัตรประจําตัวประชาชนอิเล็กทรอนิกส์ เชื่อมข้อมูลกับทะเบียนราษฎร์ กระทรวงมหาดไทย สําหรับใช้ในการทํารายการต่างๆ ที่เคาน์เตอร์สาขา โดยได้ครอบคลุมสาขาในกรุงเทพฯ ทั้งหมดแล้ว ได้ใช้งานมาระยะหนึ่ง และในสัปดาห์หน้าจะติดตั้งครบทุกสาขาในต่างจังหวัดทั่วประเทศ นอกจากนี้ ยังเตรียมนําเทคโนโลยีระบบการสแกนใบหน้ามาใช้เพิ่มเสริมจากการใช้กล้อง CCTV เดิม เพื่อเพิ่มความมั่นใจในการใช้บริการมากยิ่งขึ้น รวมทั้งลดปัญหาการทุจริตในรูปแบบต่างๆ โดยธนาคารต้องการให้ทุกสาขา สามารถให้บริการลูกค้าและประชาชนด้วยมาตรฐานเดียวกันทั่วประเทศ
ฝ่ายสื่อสารองค์กรและภาพลักษณ์ ธนาคารกรุงไทย
โทร 0 2208 4174-8
รัฐบาลไทย-ข่าวทำเนียบรัฐบาล-มหาดไทย เผยยอดลงทะเบียนประชาชนร่วมกิจกรรม “Bike อุ่นไอรัก” 3 วัน ยอดลงทะเบียนประชาชนพุ่งกว่า 2.1 แสนคน
วันพฤหัสบดีที่ 22 พฤศจิกายน 2561
มหาดไทย เผยยอดลงทะเบียนประชาชนร่วมกิจกรรม “Bike อุ่นไอรัก” 3 วัน ยอดลงทะเบียนประชาชนพุ่งกว่า 2.1 แสนคน
มหาดไทย เผยยอดลงทะเบียนประชาชนร่วมกิจกรรม “Bike อุ่นไอรัก” 3 วัน ยอดลงทะเบียนประชาชนพุ่งกว่า 2.1 แสนคน
วันนี้ (21 พ.ย. 61) เวลา 17:00 น. กระทรวงมหาดไทย เปิดเผยว่า ในโอกาสที่ สมเด็จพระเจ้าอยู่หัว พระราชทานพระราชานุญาตให้จัดงาน “อุ่นไอรัก คลายความหนาว สายน้ําแห่งรัตนโกสินทร์” ระหว่างวันที่ 9 ธันวาคม 2561 ถึงวันที่ 19 มกราคม 2562 ณ พระลานพระราชวังดุสิต และสนามเสือป่า และได้พระราชทานพระราชานุญาต ให้จัดกิจกรรมปั่นจักรยาน “Bike อุ่นไอรัก” ในโอกาสพิธีเปิดงาน “อุ่นไอรัก คลายความหนาว สายน้ําแห่งรัตนโกสินทร์” เพื่อส่งเสริมให้ประชาชนเห็นความสําคัญในการรักษาสุขภาพด้วยการออกกําลังกาย และเสริมสร้างความรักความสามัคคีในครอบครัวและสังคม ซึ่งกระทรวงมหาดไทย ได้รับมอบหมายเป็นหน่วยงานดําเนินการจัดกิจกรรม Bike อุ่นไอรัก ในส่วนภูมิภาค พร้อมกับส่วนกลางในวันอาทิตย์ที่ 9 ธันวาคม 2561 โดยได้เปิดจัดทําระบบรับลงทะเบียนประชาชนผู้สนใจเข้าร่วมกิจกรรมในส่วนภูมิภาคตั้งแต่วันที่ 19 พฤศจิกายน 2561 ที่ผ่านมา
ซึ่งตลอดระยะเวลา 3 วัน มีพี่น้องประชาชนให้ความสนใจเดินทางมาลงทะเบียนเข้าร่วมกิจกรรม Bike อุ่นไอรัก ทั้งในส่วนกลางและส่วนภูมิภาค เป็นจํานวนมาก ทั้งการลงทะเบียนที่ศาลากลางจังหวัด ที่ว่าการอําเภอทั่วประเทศ และระบบออนไลน์ ซึ่งผลการลงทะเบียน 3 วัน ตั้งแต่วันที่ 19 – 21 พฤศจิกายน 2561 ถึงเวลา 17.00 น. มีผู้ลงทะเบียนทั้งสิ้น 217,569 คน แบ่งเป็น กรุงเทพมหานคร 46,064 คน และส่วนภูมิภาค 171,505 คน โดย 10 จังหวัดแรกที่มีจํานวนประชาชนลงทะเบียนมากที่สุด ประกอบด้วย จังหวัดนครราชสีมา 10,003 คน นราธิวาส 5,797 คน อุบลราชธานี 5,010 คน อุดรธานี 4,711 คน ชัยนาท 4,636 คน นครศรีธรรมราช 4,520 คน ขอนแก่น 4,086 คน สงขลา 4,024 คน สกลนคร 3,944 คน และชลบุรี 3,554 คน
โอกาสนี้ กระทรวงมหาดไทย ขอเชิญชวนพี่น้องประชาชนคนไทยทั่วประเทศ ร่วมลงทะเบียนเข้าร่วมกิจกรรม “Bike อุ่นไอรัก” ซึ่งจะจัดขึ้นในวันอาทิตย์ที่ 9 ธันวาคม 2561 พร้อมกันทั่วประเทศ โดยสามารถลงทะเบียนได้ผ่านทางเว็บไซต์www.bikeunairak2018.com ที่ศาลากลางจังหวัด และที่ว่าการอําเภอทั่วประเทศ.
รัฐบาลไทย-ข่าวทำเนียบรัฐบาล-กสร. เผยผลสอบนายจ้างก่อสร้างทำเนียบ ผิดกฎหมายความปลอดภัยจริง
วันจันทร์ที่ 25 ธันวาคม 2560
กสร. เผยผลสอบนายจ้างก่อสร้างทําเนียบ ผิดกฎหมายความปลอดภัยจริง
กรมสวัสดิการและคุ้มครองแรงงาน สั่งเจ้าหน้าที่ดําเนินการตามกฎหมายโดยเร็ว หลังนายจ้างก่อสร้างปรับปรุงอาคารตึกบัญชาการ 1-2 ทําเนียบรัฐบาล รับยังไม่ปฏิบัติตามกฎหมายความปลอดภัยในการทํางาน เป็นเหตุให้ลูกจ้างได้รับบาดเจ็บ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าในวันนี้ (25 ธันวาคม 2560) พนักงานตรวจความปลอดภัยได้สอบข้อเท็จจริงนายจ้าง บริษัท กันต์กนิษฐ์ ก่อสร้าง จํากัด ซึ่งดําเนินการปรับปรุงอาคารตึกบัญชาการ 1-2 ในบริเวณทําเนียบรัฐบาล กรณีลูกจ้างตกจากนั่งร้านขณะปฏิบัติงานได้บาดเจ็บ ซึ่งนายจ้างยอมรับว่ายังไม่ได้ปฏิบัติตามกฎกระทรวง เรื่อง กําหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2551 คือไม่ได้จัดทําราวกั้นหรือรั้วกันตก ตาขาย สิ่งปดกั้น หรืออุปกรณป้องกันอื่นใด ที่มีลักษณะเดียวกัน เพื่อปองกันการพลัดตกของลูกจ้างหรือสิ่งของ และจัดให มีการใชสายหรือเชือกชวยชีวิตและเข็มขัดนิรภัยพร้อมอุปกรณ หรือเครื่องปองกันอื่นใดที่มีลักษณะเดียวกันใหลูกจ้างใชในการทํางานเพื่อใหเกิดความปลอดภัย ทั้งนี้ได้สั่งการให้พนักงานตรวจความปลอดภัยรวบรวมพยานหลักฐานและดําเนินการตามกฎหมายกับนายจ้างรายนี้ต่อไป
“ขอฝากเตือนไปยังนายจ้างที่มีลักษณะของการทํางานเช่นเดียวกันนี้ ให้ปฏิบัติตามกฎหมายเกี่ยวกับความปลอดภัยในการทํางานอย่างเคร่งครัดเพื่อป้องกันเหตุซ้ํารอย นายจ้างที่มีข้อสงสัยเกี่ยวกับกฎหมายความปลอดภัยสอบถามได้ที่ กองความปลอดภัยแรงงานโทรศัพท์ 0 2448 9128-39 สํานักงานสวัสดิการและคุ้มครองแรงงานกรุงเทพมหานครพื้นที่ 10 พื้นที่ สํานักงานสวัสดิการและคุ้มครองแรงงานจังหวัดทุกจังหวัด หรือที่โทรศัพท์สายด่วน 1546” อธิบดีกรมสวัสดิการและคุ้มครองแรงงานกล่าว
รัฐบาลไทย-ข่าวทำเนียบรัฐบาล-นายกรัฐมนตรีสั่งการ ก.แรงงาน เร่งเตรียมความพร้อมให้กับแรงงานไทยที่สนใจไปทำงานต่างประเทศ หลังสถานการณ์โควิด 19 คลี่คลาย
วันอาทิตย์ที่ 7 มิถุนายน 2563
นายกรัฐมนตรีสั่งการ ก.แรงงาน เร่งเตรียมความพร้อมให้กับแรงงานไทยที่สนใจไปทํางานต่างประเทศ หลังสถานการณ์โควิด 19 คลี่คลาย
นายกรัฐมนตรีสั่งการ ก.แรงงาน เร่งเตรียมความพร้อมให้กับแรงงานไทยที่สนใจไปทํางานต่างประเทศ หลังสถานการณ์โควิด 19 คลี่คลาย
ศาสตราจารย์นฤมลภิญโญสินวัฒนาโฆษกประจําสํานักนายกรัฐมนตรีเผยจากผลกระทบของการแพร่ระบาดของโรคติดเชื้อไวรัสโควิด19ทําให้ช่วงครึ่งแรกของปี2563 ประเทศต่างๆทั่วโลกประสบปัญหาเศรษฐกิจชะลอตัว แต่คาดว่ากิจกรรมด้านเศรษฐกิจจะกลับมาสู่สภาพปกติโดยเร็ว พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมให้ความสําคัญกับผู้ใช้แรงงานซึ่งแรงงานไทยเป็นประเทศลําดับต้นๆที่ตลาดแรงงานในต่างประเทศต้องการทั้งในประเทศที่เป็นคู่เจรจาเดิมและที่เป็นที่นิยมของแรงงานไทยเช่น ไต้หวัน สาธารณรัฐเกาหลี มาเลเซีย ญี่ปุ่น อิสราเอล และในภูมิภาคอื่นทั่วโลกต่างยอมรับเรื่องความมีวินัยและทักษะฝีมือของแรงงาน ประกอบกับประเทศไทยมีการบริหารจัดการโรคโควิด19ได้เป็นอย่างดีจนเป็นที่ยอมรับของนานาประเทศ
ทั้งนี้ที่ผ่านมามีผู้แทนจากประเทศต่างๆ เข้าเยี่ยมคารวะนายกรัฐมนตรีอาทิเช่นเอกอัครราชทูตคูเวตได้แจ้งความประสงค์ต้องการแรงงานไทยไปทํางานในการเร่งฟื้นฟูเศรษฐกิจ โดยนายกรัฐมนตรีได้มอบหมายให้กรมการจัดหางานกระทรวงแรงงานร่วมกับภาคเอกชนเร่งเตรียมความพร้อมในการจัดส่งแรงงานไทยไปทํางานต่างประเทศให้ได้รับประโยชน์สูงสุด ได้ทํางานอย่างมีศักดิ์ศรีมีคุณภาพชีวิตที่ดีและมีโอกาสได้รับการพัฒนาทักษะฝีมือรวมถึงทักษะด้านภาษาซึ่งหากการเดินทางระหว่างประเทศสามารถทําได้ตามปกติสามารถจัดส่งแรงงานไทยไปทํางานต่างประเทศได้ทันทีให้ใกล้เคียงกับเป้าหมายจํานวน 100,000คนตามที่ตั้งเป้าไว้คาดว่าจะทําให้มีรายได้เข้าประเทศกว่า140,000ล้านบาท
ทั้งนี้ขอย้ําให้แรงงานไทยที่สนใจเดินทางไปทํางานต่างประเทศเดินทางไปทํางานอย่างถูกต้องตามกฎหมายเตรียมร่างกายและทักษะฝีมือไว้ให้พร้อมรัฐบาลพร้อมให้การสนับสนุนอํานวยความสะดวกในด้านต่างๆ
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธอส.ลดภาระลูกค้าสินเชื่อบ้าน ประกาศลดดอกเบี้ยเงินกู้ 0.100% - 0.350% ต่อปี
วันพฤหัสบดีที่ 26 มีนาคม 2563
ธอส.ลดภาระลูกค้าสินเชื่อบ้าน ประกาศลดดอกเบี้ยเงินกู้ 0.100% - 0.350% ต่อปี
ธอส.ประกาศปรับลดอัตราดอกเบี้ยเงินกู้ลง 0.100% - 0.350% ต่อปี เพื่อลดภาระค่าใช้จ่ายดอกเบี้ยของสินเชื่อที่อยู่อาศัยให้กับลูกค้าประชาชน ประกอบด้วย อัตราดอกเบี้ย MRR ลดลงเหลือ 6.275% ต่อปี และอัตราดอกเบี้ย MOR ลดลงเหลือ 6.150% ต่อปี
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.100% - 0.350% ต่อปี เพื่อลดภาระค่าใช้จ่ายดอกเบี้ยของสินเชื่อที่อยู่อาศัยให้กับลูกค้าประชาชน ประกอบด้วย อัตราดอกเบี้ย MRR ลดลงเหลือ 6.275% ต่อปี และอัตราดอกเบี้ย MOR ลดลงเหลือ 6.150% ต่อปี โดยมีผลบังคับใช้ตั้งแต่วันที่ 27 มีนาคม 2563 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อสนับสนุนการประกาศปรับลดอัตราดอกเบี้ยนโยบายของคณะกรรมการนโยบายการเงิน (กนง.) ซึ่งพบว่าปัญหาการแพร่ระบาดของไวรัสโคโรนา(COVID-19) ได้มีผลกระทบต่อภาคเศรษฐกิจไทยมากขึ้น ธอส. ในฐานะสถาบันการเงินเฉพาะกิจของรัฐที่มีพันธกิจ “ทําให้คนไทยมีบ้าน” จึงประกาศปรับลดอัตราดอกเบี้ยเงินกู้ลง 0.100% - 0.350% ต่อปี เพื่อลดภาระค่าใช้จ่ายดอกเบี้ยสินเชื่อที่อยู่อาศัยให้กับลูกค้าของ ธอส. และสนับสนุนให้เกิดการฟื้นตัวทางเศรษฐกิจ ประกอบด้วย อัตราดอกเบี้ยเงินกู้ลูกค้ารายย่อยชั้นดี (MRR) ลดลง 0.100% ต่อปี จาก 6.375% ต่อปี ลดลงเหลือ 6.275% ต่อปี และอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้เบิกเกินบัญชี (MOR) ลดลง 0.350% ต่อปี จาก 6.500% ต่อปี ลดลงเหลือ 6.150% ต่อปี ส่วนอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) คงไว้ที่ 5.875 % ต่อปี กําหนดให้มีผลบังคับใช้ตั้งแต่วันที่ 27 มีนาคม 2563 เป็นต้นไป ทั้งนี้ อัตราดอกเบี้ยของ ธอส. ยังคงเป็นอัตราดอกเบี้ยเงินกู้เพื่อที่อยู่อาศัยที่ต่ําที่สุดในระบบสถาบันการเงินในปัจจุบัน สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000